Kartonmeubels is meubels wat ontwerp is om van geriffelde karton, swaar karton of kartonbuise vervaardig te word. Daar is verskillende soorte kartonmeubels. Die Frank O. Gehry-styl Dieselfde meubelvorm word verskeie kere uit karton gesny en dan saamgestel om 'n soliede stuk te skep. Doen-dit-self kartontegniek Die meubelstukke word as los stukke, in 'n plat verpakte vorm verkoop. Die verbruiker konstrueer tuis self die meubelstuk deur die verskillende stukke aan mekaar te sit. Die liggewig konstruksiestyl Die omgewingsvriendelike kartonbuisstoel Raamkonstruksie en bedekking Alhoewel mense so lank as wat dit al bestaan op verskillende maniere van karton gebruik maak, is dit waarskynlik eers deur Frank Gehry (f. 1929) aan die ontwerpwêreld bekendgestel. Sy produksielyn, wat nog deur Vitra vervaardig en verkoop word, bestaan uit moderne stoele en tafels. Die tafels, wat met verborge skroewe en veselbordrande gemaak is, kan blykbaar die gewig van duisende ponde hanteer. Die 'Wikkelstoel', wat al verskeie ontwerptoekennings verower het, word in museumuitstallings van die Londense Ontwerpmuseum en elders, vertoon. Die stoel bestaan uit 60 lae geriffelde karton wat deur versteekte skroewe en veselbord aanmekaar gehou word.